kardosdrur/scandi-wiki huggingface dataset:
Roberto Soldado

Roberto Soldado Rillo (født 27. maj 1985 i Valencia) er en spansk fodboldspiller, der spiller som angriber hos den tyrkiske klub Fenerbahçe SK. Tidligere har han spillet for Villarreal C.F, Tottenham Hotspur, Real Madrid B, Real Madrid, Getafe og Valencia, samt på et lejebasis for Osasuna.

Med Real Madrid var Soldado i 2008 med til at vinde det spanske mesterskab.

Landshold 
Soldado står (pr. august 2015) noteret tolv kampe for Spaniens landshold, som han debuterede for i juni 2007 i et opgør mod Letland. Han har tidligere spillet en række kampe for forskellige spanske ungdomslandshold.

Titler 
La Liga
 2008 med Real Madrid

Eksterne henvisninger 

 

Fodboldspillere fra Spanien
Fodboldspillere fra Real Madrid CF
Fodboldspillere fra CA Osasuna
Fodboldspillere fra Getafe CF
Fodboldspillere fra Valencia CF
Fodboldspillere fra Tottenham Hotspur F.C.
Fodboldspillere fra Fenerbahçe SK
Personer fra Valencia
Bruno Saltor

Bruno Saltor Grau eller bare Bruno (født 1. oktober 1980 i El Masnou, Spanien) var en tidligere spansk fodboldspiller. I øjeblikket er han midlertidig cheftræner for Chelsea, efter fyringen af Graham Potter. Han spillede som højre back hos Brighton & Hove Albion, som han spillede for fra 2012 til 2019. Tidligere har han spillet for Espanyol, Lleida og Almería, samt på lejebasis for Gimnàstic.

Eksterne henvisninger 

 Footballdatabase.eu spillerinfo

Fodboldspillere fra Spanien
Fodboldspillere fra RCD Espanyol
Fodboldspillere fra UD Almería
Fodboldspillere fra Valencia CF
Fodboldspillere fra Catalonien
Fodboldspillere fra Brighton & Hove Albion F.C.
Guy Carleton, 1. baron Dorchester

Guy Carleton, 1. baron Dorchester (født 3. september 1724, død 10. november 1808 Stubbings, Maidenhead), ofte kendt som sir Guy Carleton, var en britisk soldat som to gange tjente som generalguvernør i provinsen Quebec, først i perioden 1768 til 1778 og igen fra 1785 til 1795. Han ledede de britiske styrker i den amerikanske uafhængighedskrig.

Oberst Carleton deltog i James Wolfes angreb på Québec by under slaget ved Abraham-sletterne. Han formåede at slå det amerikanske angreb på Québec by i 1775 tilbage. Han drev amerikanerne forbi Trois-Rivières og ledede de britiske marinestyrker i slaget ved Valcour Island i 1776 ved hvilken lejlighed han fik elimineret de amerikanske skibe. Hans bror, Thomas Carleton, og hans nevø, Christopher Carleton, tjente begge i hans stab under denne kampagne.

Efter slaget ved Yorktown og kapitulationen overfor generalløjtnant Charles Cornwallis i 1782, blev sir Guy Carleton udnævnt til øverstkommanderende i Nord-Amerika. General John Campbell efterfulgte Carleton som øverstkommanderende i 1783.

Carleton University er opkaldt efter ham.

Generaler fra Storbritannien
Baroner fra Storbritannien
Briter i 1700-tallet
Briter i 1800-tallet
Julian Byng, 1. viscount Byng of Vimy

Feltmarskal Julian Hedworth George Byng, 1st Viscount Byng of Vimy (født 11. september 1862, død 6. juni 1935) var en britisk officer som tjenestegjorde under første verdenskrig, blandt andet som chef for det canadiske korps. Han blev den 12. generalguvernør i Canada. 

Han var en meget populær generalguvernør, specielt på grund af sin ledelse af det canadiske korps, blandt andet i forbindelse med Slaget om Vimyhøjden og fordi hans udnævnelse var sket i samråd med de canadiske myndigheder. I sin stilling foretog han mange rejser i Canada.

Feltmarskaller fra Storbritannien
Briter i 1800-tallet
Briter i 1900-tallet
Briter i 1. verdenskrig
Viscounts fra Det Forenede Kongerige
Generalguvernører fra Canada
Karl Heinrich von Bogatzky

Karl Heinrich von Bogatzky (født 7. september 1690, død 15. juni 1774) var en tysk opbyggelsesforfatter.

Han var i en årrække kammerjunker ved hertughoffet i Sachsen-Saalfeld, fra 1746 til sin død levede han som privatmand i Vajsenhuset i Halle.

Mest berømt er hans Gyldne Skatkiste, der første gang blev oversat på dansk 1754. 11. oplag kom 1893. Også i Norge er Bogatzkys skrifter blevne oversatte og udgivne i flere oplag.

Salmedigtere fra Tyskland
Tyskere i 1700-tallet
Erkan Özden

Erkan Özden (født 1978 i Hvidovre) er en dansk journalist, som har været ansat på DR siden 2003. Han har en kandidatgrad i dansk og journalistik fra Roskilde Universitet

Erkan Özden har været vært på DR2 Udland og nyhedsoplæser for TV Avisen, hvor han tillige har været redaktionssekretær. Igennem sit arbejde på TV Avisens udlandsredaktion, har han været udsendt til katastrofe- og konfliktzoner i flere omgange. Han har blandt andet dækket tsunamien i Thailand og jordskælv i Pakistan. Han har også rejst til Israel, de palæstinensiske områder, Irak og Afghanistan. I sommeren 2011 blev han DR's korrespondent i den amerikanske hovedstad Washington.
Han vendte tilbage til Danmark i februar 2014 for at blive fast vært på TV Avisen klokken 18.30.

Han har desuden skrevet en e-bog om falske nyheder.

Referencer

Eksterne henvisninger 
 

Journalister fra Danmark
Ansatte i DR
Tv-værter fra Danmark
Varde Boldklub

Varde Boldklub er tidligere dansk fodboldklub fra Varde. Klubben blev stiftet i 1944 under navnet Arbejdernes Boldklub, men i 1954 ændredes navnet til Varde Boldklub.

Klubben blev pr. 1. januar 1975 fusioneret med Varde Gymnastikforening under det nye navn Varde Idrætsforening.

Kilder / eksterne henvisninger 
 Varde IF – Historie 

Tidligere fodboldklubber i Danmark
Fodboldklubber under DBU Jylland
Etableret i 1944
Ophørt i 1975
Boldklub
Alessandro Antonelli

Alessandro Antonelli (født 14. juli 1798 i Ghemme i Italien, død 18. oktober 1888 i Torino) var en af 1800-tallets førende, italienske arkitekter.

Efter arkitekturstudier i Torino fuldførte han tillige sin ingeniøreksamen dér i 1824. Han fortsatte med at tage eksamen i geometri i Rom i 1828 og blev i 1831 engageret af byen Novara som ansvarlig byplanlægger for ombygningen af den indre bykerne. I 1836 blev han professor ved kunstakademiet i Torino. 

Hans første hovedbedrift var at fuldføre kirken San Gaudenzio. Han begyndte på dette arbejde i 1841, og fuldendte det i 1878. Fra 1854 ledede han ombygningen af katedralen i Novara. 

I 1857 og 1862 fulgte nye byplanlægningsprojekter i Novara og Ferrara. 

Højdepunktet i hans arbejde blev Mole Antonelliana i Torino, som egentlig skulle ende med at blive den jødiske synagoge i byen, men eftersom dimensionerne på bygningsværket bare blev større og større, ville den jødiske forsamling ikke stå som bygherre længere. I 1888, samme år som Mole Antonelliana så endelig blev færdig, døde Antonelli i Torino i en alder af 90 år.

Eksterne henvisninger 

Arkitekter fra Italien
Italienere i 1800-tallet
No Love

"No Love" er en sang af den amerikanske rapper Eminem, og blev udgivet som den tredje officielle single fra hans syvende studiealbum, Recovery (2010). Med på sangen er den amerikanske rapper Lil Wayne og sangen nåede ud til radioerne den 5. oktober 2010. "No Love" blev produceret af den amerikanske hip hop-producer Just Blaze. Sangen sampler "What Is Love" af Haddaway. Den blev modtaget godt for især samplingen, og den blev anset som en af de bedste sange fra Recovery. "No Love" nåede en 23. plads på Billboard Hot 100 og har solgt mere end en million digitale downloads i USA.

Musikvideoen blev instrueret af Chris Robinson. En teaser havde premiere på Eminems YouTube-kanal den 29. september 2010. Selve videoen havde premiere den 30. september og er om en dreng der bliver mobbet, men ender med at forsvarer sig selv, efter at være blevet motiveret til dette ved at lytte til Eminem- og Lil Wayne-sange. Flere forskellige hip hop producerer har cameo-optrædner i videoen. Sangen blev fremført af Eminem og Lil Wayne i et afsnit af Saturday Night Live og på Eminems og Jay-Zs The Home & Home Tour.

Baggrund 
Sangen er om de folk der har skuffet både Eminem og Lil' Wayne igennem tiden. Eminem har denne gang valgt at sample 90'er-klassikeren What Is Love af Haddaway. 

Eminem har udtalt at sangen var Lil' Waynes optræden på albummet, efter at Eminem selv var med på Drop the World fra Lil' Waynes album Rebirth.

Liveoptræden 
Eminem optrådte med sangen på hans mini-tour, The Home & Home Tour, med Jay-Z.

Hitlister og certificeringer

Hitlister

Certifikationer

Noter 

Singler fra 2010
Eminem
Eminem-sange
Pablo Hernández

Pablo Hernández Domínguez (født 11. april 1985 i Castellón, Spanien) er en spansk fodboldspiller, der spiller som kantspiller hos Leeds United i England, hvor han har spillet siden 2017. Han har tidligere spillet for Swansea City, som han blev købt til af den dengang nye manager i i klubben Michael Laudrup, Valencia C.F., Getafe CF samt på lejebasis for CD Onda og Cadiz CF.

Landshold 
Pablo står (pr. april 2018) noteret for fire kampe og én scoring for Spaniens landshold, som han debuterede for 20. juni 2009 i en Confederations Cup-kamp mod Sydafrika.

Titler 
Engelsk Liga Cup
 2013 med Swansea City

Eksterne henvisninger 

Fodboldspillere fra Spanien
Fodboldspillere fra Valencia CF
Fodboldspillere fra Getafe CF
Fodboldspillere fra Swansea City A.F.C.
Willibald Alexis

Willibald Alexis, egentlig Georg Wilhelm Heinrich Häring (29. juni 1798 i Breslau – 16. december 1871 i Arnstadt) var en tysk forfatter og digter.

Alexis nedstammede fra hugenotterne og studerede jura i Berlin og Breslau, før han begyndte at arbejde ved Berlins kammerret. Samtidig skrev han for Berliner Conversationsblatt, som han blev redaktør for nogen år senere. I Berlin oprettede han en række boghandlerbutikker.

Willibald Alexis blev særlig påvirket af den skotske forfatter Walter Scott, af Ludwig Tieck og den ungtyske bevægelse. Han udgav fra 1842 en samling kriminalromaner sammen med Julius Eduard Hitzig, hvor handlingen var henlagt til Mark Brandenburg. Hans kulturhistoriske skildringer gav ham æresnavnet «den markiske Scott» allerede i samtiden. Alexis regnes som grundlægger af den historiske realisme i tysk litteratur, som Theodor Fontane førte til et højdepunkt.

Bibliografi 
 Als Kriegsfreiwilliger nach Frankreich (1815) – (Text in Gutenberg)
 Die Treibjagd (1820)
 Cabanis (1832)
 Der falsche Woldemar (1842), historische Person: Falscher Woldemar – (Text in Gutenberg)
 Die Geächteten (1825)
 Schloß Avalon
 Das Haus Düsterweg (1835)
 Die Hosen des Herrn von Bredow (1846) – (Text in Gutenberg)
 Der Roland von Berlin (1840)
 Schloß Avalon (1827)
 Walladmor (1824)
 Der Werwolf (1847) – (Text in Gutenberg)
 Isegrimm (1854)
 Dorothee (1856)

Litteratur 

 Richter, Paul K.: Willibald Alexis als Literatur- und Theaterkritiker. – Nendeln/Liechtenstein : Kraus, 1967
 Thomas, Lionel: Willibald Alexis. – Oxford : Blackwell, 1964
 Willibald Alexis / hrsg. von Wolfgang Beutin. – Bielefeld : Aisthesis-Verl., 2000

Henvisninger 
 

Romanforfattere fra Tyskland
Krimiforfattere
Journalister fra Tyskland
Digtere fra Tyskland
Tim Minchin

Timothy David Minchin, født 7. oktober 1975 i Northampton, er en australsk komiker, skuespiller og musiker.

Han er mest kendt for sin musikalske komik, som har medført tre plader, tre DVD'er og et antal live shows over hele kloden. Han har også optrådt i radio og TV både i Australien og England.

Han voksede op i Perth, Australien og studerede ved University of Western Australia inden han flyttede til Melbourne 2002. Han brød igennem med showet "Dark Side", og deltog i 2005 i den internationale komediefestival i Melbourne og i Edinburgh Fringe Festival.

En dokumentarfilm om Minchin, Rock N Roll Nerd (regisseret af Rhian Skirving) blev frigivet i biograferne 2008  og blev vist på ABC1 2009

Kilder

Eksterne henvisninger 
 

Komikere fra Australien
Personer fra Northampton
AL-Bank Cup 2010-11

AL Bank Cup 2010-11 er 19. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringens navn refererede til dens sponsor, Arbejdernes Landsbank.

Turneringen havde deltagelse af 13 hold og blev vundet af de forsvarende pokalmestre fra SønderjyskE Ishockey, som i finalen på hjemmebane besejrede AaB Ishockey med 2-1. Det var anden gang i turneringens historie, at pokaltitlen endte i Vojens.

Resultater

Kvalifikationsrunde 

I kvalifikationsrunden spillede fem hold om to pladser i 1. runde.

Gruppe 1 

Kampene i gruppe 1 blev spillet i Kastrup Skøjtehal.

Gruppe 2 

Kampene i gruppe 2 blev spillet i Gentofte Skøjtehal.

1. runde 

I første runde spillede de to hold, der gik videre fra kvalifikationsrunden, sammen med de to hold, der endte som nr. 8-9 i AL Bank-Ligaen 2009-10, om to pladser i kvartfinalerne. De fire hold blev parret i fire opgør, der blev afgjort i én kamp.

Kvartfinaler 

I kvartfinalerne spiller de to vindere fra 1. runde sammen med de seks hold, der endte som nr. 1-6 i AL Bank-Ligaen 2009-10, om fire pladser i semifinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere blev parret i to semifinaleopgør, der begge bliver afgjort over to kampe.

Finale 

Finalen blev spillet i den nyåbnede SE Arena i Vojens under overværelse af 2.912 tilskuere.

Kilder / eksterne henvisninger 
 
Danmarks Ishockey Union – Turneringsplan og resultater, AL Bank Cup  

Ishockey i 2010
Ishockey i 2011
Pokalturneringen i ishockey
Manos Kalomiris

Manos Kalomiris (født 26. december 1883 i Smyrna , Tyrkiet – død 3. april 1962 i Athen, Grækenland) var en græsk komponist og pianist.

Kalomiris studerede klaver og komposition i Wien. Han bosatte sig for en tid i Rusland nærmere Ukraine og underviste der i klaver.

Bosatte sig så i Athen , hvor han blev en af de første grækere af betydning i klassisk musik. Han har komponeret 3 symfonier,

Fem operaer, en klaverkoncert og orkestermusik. Han var inspireret af Richard Wagner, Nikolaj Rimskij-Korsakov og græsk folkemusik.

Udvalgte værker 

 Symfoni nr. 1 "Levendia" (1918-1920 rev. 1937-1952) - for kor og orkester
 Symfoni nr. 2 "Af den gode og enkle folkemusik" (1931) - for kor og orkester
 Symfoni nr. 3 "Palamian" (1955) - for fortæller og orkester
 "Triptykon" (1937) - for orkester
 "Protomester" (1915-1916) - opera
 "Modernes ring" (1917 rev 1939) - opera
 Klaverkoncert (1935) - for klaver og orkester
 "Græsk Rapsodi" (1940) - for orkester

Kilde
  Om Manos Kalomiris på musicweb-international.com

Komponister fra Grækenland
Klassiske komponister fra det 20. århundrede
Dimitri Mitropoulos

Dimitri Mitropoulos (født 1. marts 1896 i Athen , Grækenland, død 2. september 1960 La Scala i Milano , Italien) var en græsk dirigent , pianist og komponist.

Mitropoulos hører til en af det 20. århundredes store dirigenter. Han var pianist og havde fotografisk hukommelse.
Han dirigerede Minneapolis Symphony Orchestra (1937-1949) og New York Philharmonic Orchestra (1949-1958).

Han underviste og inspirerede bl.a. Leonard Bernstein , som fulgte hans eksempel som musiker. Han har skrevet sonater og få orkesterværker.

Mitropoulos døde under en orkesterprøve af Gustav Mahlers 3. symfoni på La Scala i Milano. Han huskes bedst som dirigent af internationalt format.

Værker 
 Sonate for violin og klaver
 Orkesterværker

Dirigenter fra USA
Komponister fra Grækenland
Personer fra Athen
Omkomne på scenen
Grækere i 1900-tallet
Line Ernlund

Line Ernlund (født Line Skovgaard Ernlund 9. maj 1974 ) er en dansk journalist og studievært. Hun har tidligere været bestyrelsesmedlem i Danske Sportsjournalister i tre år og blev i 2008 kåret som årets kvindelige sportsvært.. Til daglig bor hun sammen med kæresten Christian Laubjerg i København .

Uddannelse
Line Ernlund er student fra Varde Gymnasium og HF 1993 . Line Ernlund læste herefter jura i 2½ år på Aarhus Universitet, før hun begyndte på Danmarks Journalisthøjskole, hvorfra hun blev uddannet journalist i 2001.

Arbejde
Har tidligere arbejdet som journalist på TV3’s fodboldprogram Onside og DR Sporten. Fra 2005-2008 arbejdede hun på TV2 Sporten, og i denne periode var hun med til at dække VM 2006 og EM 2008 i fodbold. Hun har desuden arbejdet som journalist på det ugentlige sports magasin LPS. 1. januar 2009 startede hun som vært på TV2 NEWS  hvor hun stadigvæk er tilknyttet, og har her blandt andet bestyret magasinet Presselogen. Fra 2016-2017 redaktionschef og debatredaktør på BT.

Den 3. april 2017 blev hun ansat som pressechef for Liberal Alliance. .

Referencer

Eksterne henvisninger 
 

Journalister fra Danmark
Tv-værter fra Danmark
Ansatte ved TV 2
Mesterholdenes Europa Cup i håndbold 1980-81 (mænd)

Mesterholdenes Europa Cup i håndbold 1980–81 for mænd var den 21. udgave af Mesterholdenes Europa Cup i håndbold for mænd. Turneringen havde deltagelse af 27 klubhold, som sæsonen forinden var blevet nationale mestre, samt den vesttyske sølvvinder VfL Gummersbach, idet det vesttyske mesterhold TV Großwallstadt allerede var kvalificeret til turneringen som forsvarende mester. Turneringen blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af SC Magdeburg fra Østtyskland, som i finalen over to kampe besejrede RD Slovan fra Ljubljana, Jugoslavien med 52-47. Det var anden gang at SC Magdeburg vandt Mesterholdenes Europa Cup – første gang var i sæsonen 1977-78.

Danmarks repræsentant i turneringen var Aarhus KFUM, som blev slået ud i ottendedelsfinalen af FC Barcelona, som vandt med 44-34 over to kampe.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1981

Noter 

1980-81 (mænd)
Håndbold i 1980
Håndbold i 1981
Michaela

Michaela er et keltisk/gælisk kvindenavn, der stammer for det 19. århundrede. Det kommer af drengenavnet Michael, der beytder "hvem er som Gud".

Pigenavne
P. Hertz

P. Hertz er et dansk guldsmedefirma og kongelig hofleverandør beliggende Købmagergade 34 i København. Virksomheden, der hører til Danmarks ældste, er grundlagt 29. november 1834 af Peter Hertz (1811-1885). Peter Hertz bliver uddannet som guldsmed i 1834 og åbner kort efter forretningen P. Hertz i november 1834.

I 1878 indtræder Peters to sønner, Sally og Jacob i forretningen sammen med deres far. Efter Peter Hertz' død i 1885 driver de to sønner forretningen P. Hertz videre. I 1896 dør Sally, og Jacob driver forretningen videre alene. Jacob’s søn, Knud og hans fætter Johan (barnebarn af Peter Hertz) indtræder i forretningen.

I 1906 modtager Jacob titlen som Kongelig Hofjuvelerer (Purveyor to the Royal Court). Samme år moderniserer han forretningen, og i dag fremstår forretningen stort set uforandret. Både forretningens ydre, som er beklædt med Larvikit-sten, og det indre, som består af udskåret teaktræ, vidner om håndværk i skønvirkestil.

I 1917 overtager fætter Johan og Knud ejerskabet af P. Hertz. I 1919 dør Jacob.

I 1923 indtræder Johans søn, Torkel i P. Hertz og overtager fra sin far. Han driver forretningen frem til 1946, hvor han dør. 

I 1944 driver Preben, Torkels bror og den yngste søn af Johan, P. Hertz sammen med sin far frem til at Flemming Hertz (Torkels søn) indtræder i P. Hertz i 1961. Fra 1961 er forretningen i fællesskab drevet af Johan, Preben og Flemming Hertz frem til 1968, hvor Johan dør. Da Preben dør i 1992, overtager Flemming Hertz (5. generation) alene ledelsen af P. Hertz frem til 2007. 

I 2007 overtager Berit Hertz ejerskabet og driften af - som første kvinde og 6. generation - Kgl. Hofjuvelerer P. Hertz.

I dag er det stadig familien Hertz, der driver virksomheden.

Kilder 
 Danmarks ældste forretninger 1100-1911, Kraks Forlag 1950
 P. Hertz' hjemmeside 

Indre By (København)
Danske virksomheder etableret i 1834
Virksomheder i København
Smykkevirksomheder i Danmark
Leverandører til Det Kongelige Danske Hof
C.M. Hess (virksomhed)

C.M. Hess' Fabrikker A/S var et jernstøberi og en fabrik, der producerede ovne, komfurer, badekar, døre og vinduer mm. på Grønnegade 18 i Vejle. Den var grundlagt af Christian Martin Hess (1851-1929), der d. 1. april 1876 overtog jernstøber Rasmussens lille støberi (W. Aarups Jernstøberi) i Grønnegade i Vejle.

Hess måtte modernisere værkstedet for at kunne komme i gang: Gulvet var fugtigt, for når Vejle Å løb over sine bredder, løb vandet op og oversvømmede huset. Hess reparerede bygningen og moderniserede støberiet ved hjælp af en dampmaskine.

Fabrikken startede i Grønnegade 18, men flyttede senere til et større sted. Det er i dag dér, hvor Musikteatret i Vejle ligger. C.M. Hess kunne snart udvide og flyttede i 1898 med fabrikken fra Grønnegade 18 til "Flegborg" lige overfor, og fabrikken blev udvidet atter 1912-1914, hvor fabrikken blev omlagt til elektisk drift og udvidet med emaljeværk.

Hess er særligt kendt for sine sirligt dekorerede kakkelovne i støbejern. Ovnene fulgte tidens mode og var oprindeligt udført i historicistisk stil og skønvirke, men senere blev de forenklede i takt med nyklassicismens fremmarch. Ovnene var så populære, at en anmelder i 1932 skrev: "Man kan vel næsten sige, at Hess-Brændeovnen blandt Kakkelovne spiller samme Rolle som Fordvognen blandt Automobilerne."

I 1919 blev C.M. Hess omdannet til aktieselskab med grundlæggeren som formand for bestyrelsen. Direktionen bestod af C.M. Hess' søn, Harald Hess (1891-1969) og Martin Sørensen (1875-1939). Direktionen bestod i 1950 af ovennævnte Harald Hess, Jørgen H. Falck (1881-) og C. Kiellerup (1904-). (Se tillige Matthiessen & Dittmann A/S).

Efter at emaljeværket var blevet bygget i 1940, var C.M. Hess' Fabrikker den største virksomhed inden for jern- og metalindustrien i Vejle.

Virksomheden lancerede efter krigen nye produkter såsom "den tænkende kakkelovn" Hess-O-Matic. Det var en oliefyret ovn, der blev styret med termostat. Ovnen var populær i årene omkring 1956. Hess begyndte også at producere stålvaske, men i det lange løb dalede efterspørgslen på virksomhedens kerneprodukter, ovnene.

Et året før 100-årsjubilæet, i 1975, lukkede C.M. Hess' Fabrikker. Fabriksbygningerne blev revet ned og på den enorme grund byggede kommunen flere nye bygninger. I dag ligger Vejle Bypark, Musikteatret, Vejle Kommunes administrationsbygning og politistation på den tidligere Hess-grund.

Noter

Kilder 
 Vejles industrihistorie 
 Danmarks ældste forretninger 1100-1911, Kraks Forlag 1950

Danske virksomheder etableret i 1876
Ophørt i 1975
Forsvundne bygninger, konstruktioner og anlæg i Danmark
Metalvirksomheder i Danmark
Virksomheder i Vejle
Michael Pedersen

Michael Pedersen er navnet på flere personer:

 Michael Pedersen (politiker) (1821-1900) – en dansk gårdejer og politiker
 Michael Pedersen (fodboldspiller) (født 1963) – en dansk fodboldspiller
Kryolith Mine og Handels Selskabet

Kryolith Mine og Handels Selskabet A/S var en dansk virksomhed, stiftet 7. august 1865 til overtagelse af driften af kryolitminerne i Grønland. Kryolitbrydningen var begyndt i 1856, efter at professor Julius Thomsen (1826-1909) i 1853 havde påvist kryolitens anvendelighed i den kemiske industri. Til direktører i selskabet valgtes professor Julius Thomsen og grosserer S.W. Isberg.

Direktion i 1950: Baron Otto Lerche (1873-1953) og C.F. Lerche (1883-1962).

Udnyttelsen af kryolitminernes produktion var overladt til Øresund's chemiske Fabriker indtil d. 1. januar 1940, da såvel denne som driften af kryolitminerne blev overdraget til "Kryolitselskabet Øresund A/S" (se artiklen Øresund's chemiske Fabriker). Firmaet havde samme adresse som fabrikken: Østbanegade 121. Det ophørte sammen med fabrikken i 1980'erne. 1992 fusionerede det med Incentive A/S, der gik konkurs 2004.

Kilder 
 Danmarks ældste forretninger 1100-1911, Kraks Forlag 1950

Transportvirksomheder i Danmark
Grønlands historie
Tidligere virksomheder i København
Danske virksomheder etableret i 1865
Handelsvirksomheder i Danmark
Ophørt i 1992
Mineselskaber i Danmark
Minedrift i Danmark